తేజస్వి యాదవ్

తేజస్వి యాదవ్ బీహార్ రాష్ట్రానికి చెందిన క్రికెట్ క్రీడాకారుడు, రాజకీయ నాయకుడు. ఆయన వరకు 2015 నుండి వరకు 2017 వరకు బీహార్ రాష్ట్ర ఉప ముఖ్యమంత్రిగా పని చేశాడు.
రాజకీయ జీవితం
తేజస్వి యాదవ్ తన తండ్రి లాలు ప్రసాద్ యాదవ్ అడుగుజాడల్లో రాజకీయ ప్రవేశం చేశాడు. ఆయన 2015లో బీహార్ రాష్ట్ర శాస‌న‌స‌భ ఎన్నిక‌ల్లో రాఘోపూర్ నియోజ‌క‌వ‌ర్గం నుంచి పోటీ చేసి తన సమీప ప్రత్యర్థి బీజేపీ అభ్యర్థి స‌తీష్ కుమార్ పై 22,733 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై నీతీష్ కుమార్ మంత్రివర్గంలో రాష్ట్ర ఉప ముఖ్య‌మంత్రి పని చేశాడు.

తేజస్వి యాదవ్ నేతృత్వంలోని ‘మహాఘట్ బంధన్’ 2020లో జరిగిన బిహార్ అసెంబ్లీ ఎన్నికలలో రాష్ట్రీయ జనతా దళ్ కూటమి, ప్రభుత్వంలో ఉన్న నేషనల్ డెమొక్రాటిక్ అలయెన్స్ (ఎన్‌డీఏ) కూటమికి గట్టి పోటీ ఇచ్చింది. ఈ అసెంబ్లీ ఎన్నికల్లో ముఖ్యమంత్రి నితీశ్‌ కుమార్‌ నేతృత్వంలో ఎన్డీయే కూటమి, ఆర్జేడీ నేత తేజస్వి యాదవ్‌ నేతృత్వంలోని మహా ఘట్‌బంధన్‌కు మధ్య ప్రధాన పోటీ నెలకొంది. జేడీయు 115 స్థానాలు, బీజేపీ 110 స్థానాల్లో పోటీ చేశాయి. మహా కూటమిలో ఆర్జేడీ 144 స్థానాలు, కాంగ్రెస్‌ పార్టీ 70 స్థానాల్లో పోటీ చేశాయి. బీహార్ అసెంబ్లీలో మొత్తం 243 స్థానాల్లో సాధారణ మెజార్టీ 122 కాగా, 125 స్థానాలతో ఎన్‌డీఏ కూటమి గట్టెకింది.

ఆయన 10 ఆగష్టు 2022న నితీష్ కుమార్ మంత్రివర్గంలో రాష్ట్ర ఉప ముఖ్య‌మంత్రి భాద్యతలు చేపట్టి, ఆరోగ్య & కుటుంబ సంక్షేమ, రోడ్డు నిర్మాణాలు, గృహ నిర్మాణ & పట్టణాభివృద్ధి & గ్రామీణ పనులు శాఖ పని చేస్తున్నాడు.

మూలాలు

వర్గం:1989 జననాలు